《经理西山同二客二弟侄辈侍太孺人游观联句》
宋代·喻良能

西山仍复踞西台，石迳嵚崎此日开。
竹杖相邀七八客，芳樽时釂两三杯。
瀑悬岩腹如飞雨，石转山腰若隐雷。
敬侍慈颜供一笑，陂陀坐稳兴悠哉。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。